ליהיא לפיד

ליהיא חיה לפיד (נולדה ב-12 במאי 1968) היא סופרת, פעילה חברתית ועיתונאית ישראלית. היא אשתו של יו"ר יש עתיד וראש האופוזיציה יאיר לפיד. נולדה בשם ליהיא חיה מן בערד, לתלמה ולרפאל (רפי) מן, לה אח שנפטר בשנת 2024 מסרטן, נכדו של הרב משה אביגדור עמיאל. סבה מצד אמה עזב את פולין ועלה לארץ ישראל זמן קצר לפני השואה אך כל משפחתו נספתה בה. בגיל תשע עברה משפחתה עמה להתגורר ברמת השרון, שם מנהלים הוריה חנות לחפצי אמנות ויודאיקה. את לימודיה התיכוניים עשתה בבית ספר לאמנויות תלמה ילין שבגבעתיים, במגמת אמנות פלסטית. בשנים 1986–1988 שירתה בצה"ל כצלמת העיתון הצבאי "במחנה". לאחר שחרורה, למדה צילום בקמרה אובסקורה - בית הספר לאמנות שבתל אביב, ואז למדה ספרות ושירה בפקולטה למדעי הרוח באוניברסיטת תל אביב אך נשרה בטרם עת מלימודיה האקדמיים שם. שימשה כצלמת עיתונות במוסף "הארץ" ובמוספי "מעריב". בשנים 2003–2019 הייתה בעלת טור בחדשות מקומיות של "ידיעות תקשורת" (חלק מ"קבוצת ידיעות אחרונות"). הטור עסק בתחומי חיים רבים מתוך נקודת מבטה הנשית והאמהית. לפיד פרסמה 13 ספרים, בהם ספרי ילדים, ספרי מתכונים ורומנים. ב-2003 הגישה לפיד תוכנית דוקו בזכיינית ערוץ 2, טלעד. התוכנית נקראה "גברים" שבדקה את הסטריאוטיפים על "הגבר הישראלי". למרות שקיבלה פנייה להגיש שני פרקים נוספים, לפיד סירבה, והסדרה ירדה לאחר שמונה פרקים בלבד. משנת 2016 משמשת כנשיאת כבוד עמותת שק"ל (שילוב קהילתי לאנשים עם מוגבלויות), עמותה ישראלית המפעילה תוכניות דיור בקהילה, מרכזי תעסוקה מוגנת ומרכזים טיפוליים לאנשים עם צרכים מיוחדים. בשנת 2021 העלתה מופע משותף עם דנה ברגר בשם "מופע בין המילים לשירים", שכלל שירים שביצעה ברגר וטקסטים שקראה לפיד. ב-1990 נישאה לעיתונאי יאיר לפיד (לימים ראש ממשלת ישראל ה-14 וכיום ראש האופוזיציה) ולהם שני ילדים משותפים, בן ובת שאובחנה כאוטיסטית. ללפיד בן נוסף מנישואיו הראשונים בשנות ה-80 לתמר פרידמן. משפחת לפיד מתגוררת בשכונת רמת אביב ג' שבצפון תל אביב. סודות ששמרתי בבטן, תל אביב: קשת, תשס"א, 2001. (רומן) היה רב-מכר, מספר על ארבע נשים, בחדר אחד, שלושה ימים אחרי הלידה. לחש הקסמים (ספר הילדים) כנרת זמורה ביתן, תשס"ו, 2006. אוסף המתכונים של ליהיא לפיד, תל אביב: משכל (ידיעות ספרים), תשס"ז, 2007. אשת חיל, כנרת זמורה ביתן, תשס"ח, 2008. (רומן) עוסק בחוויית האמהות ומורכבות חיי המשפחה המודרנית. זאת השנה שלך, כנרת זמורה ביתן, תש"ע, 2010. חמישה דברים, כנרת זמורה ביתן, תש"ע, 2010. מגילת החירות שלי, כנרת זמורה ביתן, תש"ע, 2010. הסבתא של היום, כנרת זמורה ביתן, תש"ע, 2010. עכשיו את אמא, כנרת זמורה ביתן, תש"ע, 2010. סבא השמן וסבא הרזה, כנרת זמורה ביתן, תשע"ב, 2012. אני לא יכולה להיות תמיד נהדרת, כנרת זמורה ביתן, תשע"ג, 2013. להיות אמא של חייל, משכל (ידיעות ספרים), תשע"ח, 2018. זרות, כתר, תשפ"א, 2021. (רומן) מספר על שתי נשים, צעירה וזקנה, שנפגשות בנסיבות מוזרות וצריכות זו את זו. הזכויות לתרגום הספר נרכשו בידי הוצאת הרפר קולינס. אתר האינטרנט הרשמי של ליהיא לפיד ליהיא לפיד, ברשת החברתית פייסבוק ליהיא לפיד, ברשת החברתית אינסטגרם רשימת הפרסומים של ליהיא לפיד, בקטלוג הספרייה הלאומית ליהיא לפיד, באתר המכון לתרגום ספרות עברית (באנגלית) רשימת כתבות של ליהיא לפיד באתר Xnet נורית דברת, ‏31 ליהיא לפיד עיתונאית וסופרת, באתר גלובס, 6 באוקטובר 2008 ורדה הורביץ, נערה ממש אוצר: ליהיא לפיד עונה תשובות מרגשות, באתר Xnet‏, 10 באפריל 2014 ראיון אישי עם אילנה דיין ליהיא לפיד מקריאה שיר של רוני סומק "נקמת הילד המגמגם", גלי צה"ל, נובמבר 2017 יהושע בריינר, ליהיא לפיד רוכבת על גלי ההעצמה הנשית בדרך לשכנע את המשוכנעים, באתר הארץ, 29 בינואר 2019 גל אוחובסקי, ‏היו לי שני חלומות מאוד גדולים. שניהם התגשמו השנה, באתר ‏מאקו‏, 6 בספטמבר 2021 ההחלטה הכי טובה שעשיתי בחיי. יום נישואין 32. מזל טוב אהובתי, בעמוד הפייסבוק של יאיר לפיד, 6 בדצמבר 2022 ליהיא לפיד, האהבה שהצילה את סבא מתופת השואה, באתר Xnet‏, 18 באפריל 2012 גם לחיילות נמאם כבר לראות תמונות של יפהפיות שמקבלות ציונים, חדשות, 8 בפברואר 1987 שוקי טאוסיג, ליהיא לפיד: פיטרו אותי מ"ידיעות אחרונות" בגלל בעלי, באתר העין השביעית, 11 במאי 2019 רוני קורן-דינר, ליהיא לפיד תגיש תוכנית חדשה בטלעד, באתר TheMarker‏, 3 ביוני 2003 אביבה קרול, ‏טלעד מעלה סדרה חדשה על גברים עם ליהיא לפיד, באתר גלובס, 3 ביוני 2003 רותי זוארץ, ליהיא אמרה לא, באתר ynet, 20 באוגוסט 2003 מי אנחנו?, באתר עמותת שק"ל ננו שבתאי, דנה ברגר וליהיא לפיד יצרו ערב פמיניסטי שאין בו פמיניזם, באתר הארץ, 27 באפריל 2021 "הבת שלי לא יכולה לחכות יותר מדי בתור", באתר Xnet‏, 7 בינואר 2014 יעל דר, העיקר שהילדים יירדמו בסוף, באתר הארץ, 12 בפברואר 2007 טל ניב, ספר חדש לליהיא לפיד - "אשת חיל", באתר הארץ, 24 ביוני 2008 ביקורות: עמית סלונים‏, "להיות אמא של חייל": הספר של ליהיא לפיד פחדני כמעט כמו שהוא משעמם, באתר וואלה, 5 באוגוסט 2018 ישי רוזן-צבי, "להיות אמא של חייל": הפוליטיקה של יאיר וספרות הקיטש של ליהיא, באתר הארץ, 18 ביולי 2018 רוגל אלפר, "להיות אמא של חייל": מה תאמר ליהיא לפיד לאמו של ההרוג האחרון בגבול עזה?, באתר הארץ, 30 ביולי 2018 גפי אמיר, "זרות": ליהיא לפיד מתגלה כסופרת סוחפת ומעמיקה, באתר הארץ, 19 במאי 2021 גילי איזיקוביץ, הזכויות לרומן "זרות" של ליהיא לפיד נמכרו בכמאה אלף דולר, באתר הארץ, 29 ביוני 2022